open-index/open-wikipedia-markdown huggingface dataset:
Βραβεία Αμερικανικής Ακαδημίας Κινηματογράφου 1958

**Η 31<sup>η</sup> Απονομή των Βραβείων της Ακαδημίας Κινηματογράφου**, που τίμησε τις καλύτερες επιδόσεις στο χώρο του κινηματογράφου για το έτος 1958, έλαβε χώρα στις 6 Απριλίου 1959. 

## Υποψηφιότητες & Νικητές
Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας.

### [[Όσκαρ Καλύτερης Ταινίας|Καλύτερη Κινηματογραφική Ταινία]]
***[[Ζιζί]]**  
***Η θεία μου κι εγώ!* 
***[[Λυσσασμένη γάτα (ταινία)|Λυσσασμένη Γάτα]]* 
***[[Όταν σπάσαμε τις αλυσίδες]]* 
***[[Χωριστά τραπέζια]]*

### [[Όσκαρ Καλύτερης Σκηνοθεσίας|Καλύτερη Σκηνοθεσία]]
***[[Βινσέντε Μινέλι]]** - **[[Ζιζί]]**  
***[[Στάνλεϊ Κρέιμερ]]* - *[[Όταν σπάσαμε τις αλυσίδες]]* 
***Ρίτσαρντ Μπρουκς* - *[[Λυσσασμένη γάτα (ταινία)|Λυσσασμένη Γάτα]]* 
***[[Ρόμπερτ Γουάιζ]]* - *Θέλω να Ζήσω* 
***Μαρκ Ρόμπσον* - *Το Πανδοχείον της 6ης Ευτυχίας*

### [[Όσκαρ Α΄ Ανδρικού Ρόλου|Α΄ Ανδρικός Ρόλος]]
***[[Ντέιβιντ Νίβεν]]** - **[[Χωριστά τραπέζια]]**  
***[[Τόνι Κέρτις]]* - *[[Όταν σπάσαμε τις αλυσίδες]]* 
***[[Πωλ Νιούμαν]]* - *[[Λυσσασμένη γάτα (ταινία)|Λυσσασμένη Γάτα]]* 
***[[Σίντνεϊ Πουατιέ]]* - *Όταν σπάσαμε τις αλυσίδες* 
***[[Σπένσερ Τρέισι]]* - *[[Ο γέρος και η θάλασσα (ταινία)|Ο γέρος και η θάλασσα]]*

### [[Όσκαρ Α΄ Γυναικείου Ρόλου|Α΄ Γυναικείος Ρόλος]]
***[[Σούζαν Χέιγουορντ]]** - **[[Θέλω να Ζήσω!]]**  
***[[Σίρλεϊ Μακ Λέιν]]* - *[[Το στίγμα του κολασμένου]]* 
***[[Ντέμπορα Κερ]]* - *[[Χωριστά τραπέζια]]* 
***[[Ρόζαλιντ Ράσελ]]* - *Η θεία μου κι εγώ!* 
***[[Ελίζαμπεθ Τέιλορ]]* - *[[Λυσσασμένη γάτα (ταινία)|Λυσσασμένη Γάτα]]*

### [[Όσκαρ Β΄ Ανδρικού Ρόλου|Β΄ Ανδρικός Ρόλος]]
***[[Μπερλ Άιβς]]** - **[[Ματωμένοι Ορίζοντες]]**  
***[[Θίοντορ Μπάικελ]]* - *[[Όταν σπάσαμε τις αλυσίδες]]* 
***[[Λι Κομπ]]* - *Οι αδελφοί Καραμαζώφ* 
***[[Άρθουρ Κένεντι]]* - *[[Το στίγμα του κολασμένου]]* 
***[[Γκιγκ Γιανγκ]]* - *Ο Χαϊδεμένος της δασκάλας*

### [[Όσκαρ Β΄ Γυναικείου Ρόλου|Β΄ Γυναικείος Ρόλος]]
***[[Γουέντι Χίλερ]]** - **[[Χωριστά τραπέζια]]**  
***[[Πέγκι Κας]]* - *Η θεία μου κι εγώ!* 
***[[Μάρθα Χάγιερ]]* - *[[Το στίγμα του κολασμένου]]* 
***[[Μορίν Στέιπλετον]]* - *Γεννημένοι για την αμαρτία* 
***[[Κάρα Γουίλιαμς]]* - *[[Όταν σπάσαμε τις αλυσίδες]]*

### Τιμητικά Βραβεία

## Παραπομπές


## Εξωτερικοί σύνδεσμοι
* Επίσημος ιστότοπος 

Κατηγορία:Τελετές απονομής βραβείων Όσκαρ
Κατηγορία:Κινηματογραφικά γεγονότα του 1958
Βραβεία Αμερικανικής Ακαδημίας Κινηματογράφου 1954

**Η 27<sup>η</sup> Απονομή των Βραβείων της Ακαδημίας Κινηματογράφου**, που τίμησε τις καλύτερες επιδόσεις στο χώρο του κινηματογράφου για το έτος 1954, έλαβε χώρα στις 30 Μαρτίου 1955. Η τελετή πραγματοποιήθηκε στο Θέατρο Κόντακ στο Χόλιγουντ της Καλιφόρνιας και την παρουσίαση ανέλαβε για άλλη μια φορά ο Μπομπ Χόουπ.Στην αμερικανική τηλεόραση μεταδόθηκαν από το δίκτυο NBC.

## Υποψηφιότητες & Νικητές
Οι νικητές κάθε κατηγορίας εμφανίζονται με **έντονους χαρακτήρες** στην κορυφή της κατηγορίας.

### Τιμητικά Βραβεία

## Παραπομπές


## Εξωτερικοί σύνδεσμοι
* Επίσημος ιστότοπος 

Κατηγορία:Τελετές απονομής βραβείων Όσκαρ
Κατηγορία:Κινηματογραφικά γεγονότα του 1954
Βραβεία Αμερικανικής Ακαδημίας Κινηματογράφου 1955

**Η 28<sup>η</sup> Απονομή των Βραβείων της Ακαδημίας Κινηματογράφου**, που τίμησε τις καλύτερες επιδόσεις στο χώρο του κινηματογράφου για το έτος 1955, έλαβε χώρα στις 21 Μαρτίου 1956, και διαδραματίστηκε στο θέατρο RKO Pantages Theatre, στο Λος Άντζελες της Καλιφόρνιας. 

## Υποψηφιότητες & Νικητές
Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας.

### [[Όσκαρ Καλύτερης Ταινίας|Καλύτερη Κινηματογραφική Ταινία]]
* **[[Μάρτι]]** 
***[[Έκσταση και πάθος]]* 
***[[Μίστερ Ρόμπερτς]]* 
***[[Πικ-νικ (ταινία, 1955)|Πικ νικ/Πικρό πικ νικ]]* 
***[[Το στιγματισμένο ρόδο|Το Στιγματισμένο Ρόδο]]*

### [[Όσκαρ Σκηνοθεσίας|Σκηνοθεσία]]
**Ντέλμπερτ Μαν* – **[[Μάρτι]]**
***[[Ελία Καζάν]]* – *[[Ανατολικά της Εδέμ (ταινία)|Ανατολικά της Εδέμ]]*
***[[Ντέιβιντ Λην]]* – *[[Διακοπές στη Βενετία]]*
***Τζόσουα Λόγκαν* – *[[Πικ-νικ (ταινία 1955)|Picnic]]*
***Τζον Στέρτζις* – *[[Άσχημη μέρα στο μαύρο βράχο]]*

### Α' Ανδρικός Ρόλος
***[[Έρνεστ Μποργκνάιν]]** – **[[Μάρτι]]**
**James Cagney – Love Me or Leave Me
***[[Τζέιμς Ντιν]]* – *[[Ανατολικά της Εδέμ (ταινία)|Ανατολικά της Εδέμ]]*
***[[Φρανκ Σινάτρα]]* – The Man with the Golden Arm
**Spencer Tracy – Bad Day at Black Rock

### Α' Γυναικείος Ρόλος
***'[[Άννα Μανιάνι]]**' – **[[Το Στιγματισμένο Ρόδο]]**
***[[Σούζαν Χέιγουορντ]]* – *Θα Κλάψω Αύριο* 
***[[Κάθριν Χέπμπορν]]* – *[[Διακοπές στη Βενετία]]*
***[[Τζένιφερ Τζόουνς]]* – *[[Έκσταση και πάθος]]*
***Έλανορ Πάρκερ* – Interrupted Melody

### Τιμητικά Βραβεία

## Παραπομπές


## Εξωτερικοί σύνδεσμοι
* Επίσημος ιστότοπος 

Κατηγορία:Τελετές απονομής βραβείων Όσκαρ
Κατηγορία:Κινηματογραφικά γεγονότα του 1955
Βραβεία Αμερικανικής Ακαδημίας Κινηματογράφου 1959

**Η 32<sup>η</sup> απονομή των [[βραβεία Όσκαρ|Βραβείων της Ακαδημίας Κινηματογράφου]]**, για το έτος 1959, έλαβε χώρα στις 4 Απριλίου του 1960. Οι υποψηφιότητες ανακοινώθηκαν στις 22 Φεβρουαρίου 1960. Η ταινία *[[Μπεν Χουρ (ταινία)|Μπεν Χουρ]]* του Σαμ Ζίμπαλιστ πέτυχε αριθμό ρεκόρ Όσκαρ, αποσπώντας 11 βραβεία, ανάμεσα στα οποία και το Όσκαρ καλύτερης κινηματογραφικής ταινίας.

## Υποψηφιότητες & Νικητές
Οι νικητές κάθε κατηγορίας εμφανίζονται με **έντονους χαρακτήρες** στην κορυφή της κατηγορίας.

## Εξωτερικοί σύνδεσμοι
* Επίσημος ιστότοπος 

## Παραπομπές


Κατηγορία:Τελετές απονομής βραβείων Όσκαρ
Κατηγορία:Κινηματογραφικά γεγονότα του 1959
Βραβεία Αμερικανικής Ακαδημίας Κινηματογράφου 1960

**Η 33<sup>η</sup> Απονομή των Βραβείων της Ακαδημίας Κινηματογράφου**, για το έτος  1960, έλαβε χώρα στις 17 Απριλίου του 1961. Η τελετή πραγματοποιήθηκε στη Σάντα Μόνικα της Καλιφόρνια και παρουσιαστής ήταν ο Μπομπ Χόουπ.

## Υποψηφιότητες & Νικητές
Οι νικητές κάθε κατηγορίας εμφανίζονται με **έντονους χαρακτήρες** στην κορυφή της κατηγορίας.

## Παραπομπές


## Εξωτερικοί σύνδεσμοι
* Επίσημος ιστότοπος 

Κατηγορία:Τελετές απονομής βραβείων Όσκαρ
Κατηγορία:Κινηματογραφικά γεγονότα του 1960
Βραβεία Αμερικανικής Ακαδημίας Κινηματογράφου 1969

thumb|250px|Η 42η Απονομή των Βραβείων της Αμερικανικής Ακαδημίας Κινηματογράφου.

Τα **42α βραβεία Όσκαρ**, που τίμησαν τις καλύτερες ταινίες για το έτος 1969, παρουσιάστηκαν στις 7 Απριλίου του 1970 στο Ντόροθι Τσάντλερ Πάβιλον στο Λος Άντζελες.

Τα Όσκαρ αυτής της χρονιάς επιφύλαξαν εκπλήξεις. *[[Ο Καουμπόι του Μεσονυχτίου|Ο καουμπόι του μεσονυχτίου]]* (με τον Ντάστιν Χόφμαν και τον Τζον Βόιτ) ανακηρύχθηκε καλύτερη ταινία της χρονιάς και ο Τζον Σλέσιντζερ απέσπασε το Όσκαρ Καλύτερης Σκηνοθεσίας. Τολμηρή απόφαση για τον συντηρητισμό και την ελαφράδα με την οποία αντιμετώπιζαν τη ζωή τα μέλη της Ακαδημίας. Με την επιλογή αυτή τα Όσκαρ δείχνουν να ωριμάζουν, επισήμανε ο Τύπος. Το Όσκαρ Α΄ Ανδρικού Ρόλου απέσπασε ο Τζον Γουέιν στην 139η ταινία του για την ερμηνεία του στο *[[Αληθινό θράσος (ταινία, 1969)|Αληθινό θράσος]]* του Χένρι Χαθαγουέι, ως βαρύς αλκοολικός, γερασμένος, μονόφθαλμος σερίφης. "*Εάν το γνώριζα, θα κάλυπτα το ένα μου μάτι 35 χρόνια νωρίτερα!*", φέρεται να σχολίασε ο Τζον Γουέιν. Η Μάγκι Σμιθ βραβεύτηκε με το Όσκαρ Α΄ Γυναικείου Ρόλου για την ταινία *[[Η Δεύτερη Νιότη της Τζιν Μπρόντι|Η δεύτερη νιότη της Τζιν Μπρόντι]]*. Τέλος, υπήρξε μια ελληνική (εξ αντανακλάσεως) νίκη. Το *[[Ζ (ταινία)|Ζ]]* του Κώστα Γαβρά τιμήθηκε με το Όσκαρ ξενόγλωσσης ταινίας (αναφέρθηκε ως παραγωγή της Αλγερίας).

## Υποψηφιότητες & νικητές
Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας.

## Παραπομπές


## Εξωτερικοί σύνδεσμοι
* Επίσημος ιστότοπος 

Κατηγορία:Τελετές απονομής βραβείων Όσκαρ
Κατηγορία:Κινηματογραφικά γεγονότα του 1969
Βραβεία Αμερικανικής Ακαδημίας Κινηματογράφου 1961

Τα **34α βραβεία Όσκαρ**, για το 1961, πραγματοποιήθηκαν στις 9 Απριλίου του 1962 στο θέατρο Σάντα Μόνικα Σίβικ Οντιτόριουμ στη Σάντα Μόνικα της Καλιφόρνια. Κεντρικός παρουσιαστής ήταν ο Μπομπ Χόουπ. Ήταν η 13η φορά που ο Χόουπ παρουσίασε τα βραβεία Όσκαρ.

## Υποψηφιότητες & Νικητές
Οι νικητές κάθε κατηγορίας εμφανίζονται με **έντονους χαρακτήρες** στην κορυφή της κατηγορίας.

## Εξωτερικοί σύνδεσμοι
* Επίσημος ιστότοπος 

Κατηγορία:Τελετές απονομής βραβείων Όσκαρ
Κατηγορία:Κινηματογραφικά γεγονότα του 1961
Βραβεία Αμερικανικής Ακαδημίας Κινηματογράφου 1962

Η **35<sup>η</sup> Απονομή των Βραβείων της Ακαδημίας Κινηματογράφου**, που τίμησε τις καλύτερες ταινίες του 1962, έλαβε χώρα στις 8 Απριλίου του 1963 στο Σάντα Μόνικα Σίβικ Οντιτόριουμ στη Σάντα Μόνικα (Καλιφόρνια), με οικοδεσπότη τον Φρανκ Σινάτρα.

## Υποψηφιότητες & νικητές
Οι νικητές κάθε κατηγορίας εμφανίζονται με **έντονους χαρακτήρες** στην κορυφή της κατηγορίας.

## Εξωτερικοί σύνδεσμοι
* Επίσημος ιστότοπος 

Κατηγορία:Τελετές απονομής βραβείων Όσκαρ
Κατηγορία:Κινηματογραφικά γεγονότα του 1962
Βραβεία Αμερικανικής Ακαδημίας Κινηματογράφου 1963

**Η 36η απονομή των βραβείων της Ακαδημίας Κινηματογράφου**, για το έτος 1963, έλαβε χώρα στις 13 Απριλίου 1964.

Τα Όσκαρ του 1964 επιφύλαξαν μία έκπληξη: πρώτη φορά το Όσκαρ Α΄ Ανδρικού Ρόλου δόθηκε σε μαύρο ηθοποιό, όπως με έμφαση τόνισαν οι τίτλοι της εποχής. Θριαμβευτής ο Σίντνεϊ Πουατιέ για την ταινία *Κάτω από το βλέμμα του Θεού*. Η διάκριση του ιδιαίτερα γοητευτικού ηθοποιού είχε και ξεχωριστή κοινωνικοπολιτική σημασία. Ο *[[Τομ Τζόουνς (ταινία)|Τομ Τζόουνς]]* απέσπασε το Όσκαρ Καλύτερης Ταινίας και ο Τόνι Ρίτσαρντσον βραβεύτηκε με το Όσκαρ Σκηνοθεσίας. Στην κατηγορία της καλύτερης ξενόγλωσσης ταινίας ήταν υποψήφια και τα *[[Τα κόκκινα φανάρια|Κόκκινα φανάρια]]* του Βασίλη Γεωργιάδη. Νικήτρια ήταν η ταινία *8 1/2* του Φεντερίκο Φελίνι.

## Υποψηφιότητες & Νικητές
Οι νικητές κάθε κατηγορίας εμφανίζονται με **έντονους χαρακτήρες** στην κορυφή της κατηγορίας.

## Παραπομπές


## Εξωτερικοί σύνδεσμοι
* Επίσημος ιστότοπος 

Κατηγορία:Τελετές απονομής βραβείων Όσκαρ
Κατηγορία:Κινηματογραφικά γεγονότα του 1963
Βραβεία Αμερικανικής Ακαδημίας Κινηματογράφου 1964

Η **37η απονομή των Βραβείων Ακαδημίας Κινηματογράφου** έλαβε χώρα στις 5 Απριλίου 1965. 

Η ελληνική παρουσία, έστω και έμμεσα, ήταν αισθητή. Ο *[[Αλέξης Ζορμπάς (ταινία)|Αλέξης Ζορμπάς]]* του Μιχάλη Κακογιάννη (αμερικανική παραγωγή) βραβεύθηκε με τρία Όσκαρ: Β΄ γυναικείου ρόλου στη Λίλα Κέντροβα (Μαντάμ Ορτάνς), φωτογραφίας στον Γουόλτερ Λάσαλι και καλλιτεχνικής διεύθυνσης στον Βασίλη Φωτόπουλο. Από το *Τοπ Καπί* του Ζυλ Ντασέν ο Πίτερ Ουστίνοφ απέσπασε το Όσκαρ Β' Ανδρικού Ρόλου. Τη χρονιά κατέκτησαν, όμως, δύο μεγάλες παραγωγές: η *[[Ωραία μου Κυρία (ταινία, 1964)|Ωραία μου Κυρία]]* και η *[[Μαίρη Πόππινς (ταινία)|Μαίρη Πόππινς]]*. Η πρώτη, που αφορούσε τη μεταμόρφωση μίας κοπέλας λαϊκής καταγωγής σε κυρία, διακρίθηκε με 8 Όσκαρ, ανάμεσα στα οποία: Καλύτερης ταινίας, Α' ανδρικού ρόλου (Ρεξ Χάρισον) και σκηνοθεσίας (Τζορτζ Κιούκορ). Η γοητευτική, γλυκιά, με καμπανιστή σοπράνο φωνή Τζούλι Άντριους, κέρδισε το Όσκαρ Α΄ Γυναικείου Ρόλου σαν αξιαγάπητη γκουβερνάντα με μαγικές ιδιότητες, στη *Μαίρη Πόππινς*. Ταινία πλημμυρισμένη από μελωδίες και τραγούδια με τα οποία μεγάλωσαν και εξακολουθούν να μεγαλώνουν χιλιάδες παιδιά σε όλο τον κόσμο. 

Για πρώτη φορά απονεμήθηκε βραβείο για το μακιγιάζ. Κανένα από τα βραβεία υποκριτικής δεν πήγε σε Αμερικανό ηθοποιό.
 
## Βραβεία
Οι νικητές κάθε κατηγορίας εμφανίζονται με **έντονους χαρακτήρες** στην κορυφή της κατηγορίας.

### Τιμητικό Όσκαρ
* William J. Tuttle

### Πολλαπλές υποψηφιότητες και βραβεία
Οι παρακάτω ταινίες ήταν υποψήφιες για περισσότερα από ένα Όσκαρ:

* *13 υποψηφιότητες:* *Μαίρη Πόππινς*
* *12 υποψηφιότητες:* *Μπέκετ* και *Ωραία μου Κυρία*
* *7 υποψηφιότητες:* *Το μυστικό της Σάρλοτ*, *Αλέξης Ζορμπάς*
* *6 υποψηφιότητες:* *Molly Brown, η βασίλισσα του Κολοράντο*
* *4 υποψηφιότητες:* *S.O.S. Πεντάγωνο καλεί Μόσχα*, *Η νύχτα της ιγκουάνα*
* *3 υποψηφιότητες:* *Ο γερόλυκος φωνάζει*
* *2 υποψηφιότητες:* *Ημέρες πολέμου και έρωτος*, *Ο Ρομπέν και τα 7 παλικάρια του*, *Επτά ημέρες του Μαΐου*, *Η κυρία και οι άνδρες της*, *Ξεφάντωμα με τους Beatles*

Οι παρακάτω ταινίες κέρδισαν περισσότερα από ένα Όσκαρ:

* *8 βραβεία:* *[[Ωραία μου Κυρία (ταινία, 1964)|Ωραία μου Κυρία]]*
* *5 βραβεία:* *[[Μαίρη Πόππινς (ταινία)|Μαίρη Πόππινς]]*
* *3 βραβεία:* *[[Αλέξης Ζορμπάς (ταινία)|Αλέξης Ζορμπάς]]*

## Παραπομπές


Κατηγορία:Τελετές απονομής βραβείων Όσκαρ
Κατηγορία:Κινηματογραφικά γεγονότα του 1964
Βραβεία Αμερικανικής Ακαδημίας Κινηματογράφου 1965

**Η 38<sup>η</sup> Απονομή των Βραβείων της Ακαδημίας Κινηματογράφου**, για το έτος 1965, έλαβε χώρα στις 18 Απριλίου του 1966. Η τελετή πραγματοποιήθηκε στη Σάντα Μόνικα (Καλιφόρνια) και μεταδόθηκε από το δίκτυο της Ραδιοφωνικής Εταιρείας Αμερικής (ABC). Ήταν η πρώτη απονομή των βραβείων που μεταδόθηκε ζωντανά με έγχρωμη εικόνα.

Στην "κούρσα" για το Όσκαρ Καλύτερης Ταινίας συμμετείχαν δύο εξίσου δυνατές παραγωγές: *[[Η Μελωδία της Ευτυχίας]]* και ο *[[Δόκτωρ Ζιβάγκο (ταινία)|Δόκτωρ Ζιβάγκο]]*. Υποψήφιες για 10 Όσκαρ η κάθε μία, απέσπασαν τελικά από 5: καλύτερης ταινίας και σκηνοθεσίας στο μιούζικαλ των Ρίτσαρντ Ρότζερς και Όσκαρ Χάμερσταϊν *Η Μελωδία της Ευτυχίας* και καλύτερου σεναρίου και φωτογραφίας στο ρωσικό έπος του Ντέιβιντ Λην (από το βιβλίο του Μπορίς Παστερνάκ), τον *Δόκτορα Ζιβάγκο*. Το Όσκαρ Α΄ Γυναικείου Ρόλου πήρε η Τζούλι Κρίστι, όχι για τη Λάρα που ερμήνευσε εντυπωσιακά στην ταινία του Ντέιβιντ Λην, αλλά για την *[[Ντάρλινγκ (ταινία)|Ντάρλινγκ]]*, ένα εγωπαθές, ματαιόδοξο και αδίστακτο μοντέλο. Όσο για το Όσκαρ Α΄ Ανδρικού Ρόλου δόθηκε στον Λι Μάρβιν για τη *[[Η λησταρχίνα|Λησταρχίνα]]*. Ο Κάπταιν φον Τραπ (Κρίστοφερ Πλάμερ) με τα έξι αξιολάτρευτα παιδιά του και η γλυκιά και γοητευτική γκουβερνάντα Μαρία (Τζούλι Άντριους) κατέχουν τον τίτλο της πιο δημοφιλούς κινηματογραφικής οικογένειας που εκτίναξε τη *Μελωδία της Ευτυχίας* στην πρώτη θέση ως το επιτυχέστερο μιούζικαλ όλων των εποχών. Όσο για τον ατελέσφορο έρωτα της Τζούλι Κρίστι και του Ομάρ Σαρίφ στον *Δόκτορα Ζιβάγκο* έκανε εκατομμύρια θεατές να δακρύσουν με μουσική υπόκρουση τη διάσημη, πλέον, μελωδία του Μωρίς Ζαρ.

## Υποψηφιότητες & Νικητές
Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας.

## Παραπομπές


## Εξωτερικοί σύνδεσμοι
* Επίσημος ιστότοπος 

Κατηγορία:Τελετές απονομής βραβείων Όσκαρ
Κατηγορία:Κινηματογραφικά γεγονότα του 1965
Βραβεία Αμερικανικής Ακαδημίας Κινηματογράφου 1967

thumb|250px|Η 40η Απονομή των Βραβείων της Αμερικανικής Ακαδημίας Κινηματογράφου.

**Η 40<sup>η</sup> Απονομή των Βραβείων της Ακαδημίας Κινηματογράφου**, που τίμησε τις καλύτερες ταινίες για το έτος 1967, έλαβε χώρα στις 10 Απριλίου του 1968. Αρχικά, τα βραβεία ήταν να πραγματοποιηθούν στις 8 Απριλίου, ωστόσο αναβλήθηκαν λόγω της δολοφονίας του Μάρτιν Λούθερ Κινγκ. Ο Μπομπ Χόουπ ήταν και πάλι ο οικοδεσπότης της τελετής.

Η απονομή των Όσκαρ ανέδειξε καλύτερη ταινία την *[[Ιστορία ενός εγκλήματος]]* του Νόρμαν Τζούισον, ένα κοινωνικό δράμα που θίγει το πρόβλημα του ρατσισμού και προσέφερε το Όσκαρ ερμηνείας Α΄ ανδρικού ρόλου στον Ροντ Στάιγκερ. Το Όσκαρ Α΄ γυναικείου ρόλου απέσπασε η Κάθριν Χέπμπορν για το *[[Μάντεψε Ποιος θα 'ρθει το Βράδυ|Μάντεψε ποιος θα 'ρθει το βράδυ]]* του Στάνλεϊ Κρέιμερ. Το Όσκαρ Β΄ γυναικείου ρόλου απονεμήθηκε σε μία πολύ καλή ηθοποιό του Μπρόντγουεϊ, την Εστέλ Πάρσονς, για την ερμηνεία της στο *[[Μπόνι και Κλάιντ (ταινία)|Μπόνι και Κλάιντ]]* (στο ρόλο της νευρωτικής Μπλανς Μπάροου, γυναίκας του Τζιν Χάκμαν, ο οποίος υποδυόταν τον αδελφό του Κλάιντ-Γουόρεν Μπίτι).

## Υποψηφιότητες & νικητές
Οι νικητές κάθε κατηγορίας εμφανίζονται με **έντονους χαρακτήρες** στην κορυφή της κατηγορίας.

## Παραπομπές


## Εξωτερικοί σύνδεσμοι
* Επίσημος ιστότοπος 

Κατηγορία:Τελετές απονομής βραβείων Όσκαρ
Κατηγορία:Κινηματογραφικά γεγονότα του 1967
Βραβεία Αμερικανικής Ακαδημίας Κινηματογράφου 1968

thumb|250px|Η 41η Απονομή των Βραβείων της Αμερικανικής Ακαδημίας Κινηματογράφου.

Η **41<sup>η</sup> Απονομή των Βραβείων της Ακαδημίας Κινηματογράφου**, που τίμησε τις καλύτερες ταινίες για το έτος 1968, πραγματοποιήθηκε στις 14 Απριλίου του 1969 στο Ντόροθι Τσάντλερ Πάβιλον στο Λος Άντζελες. Ήταν η πρώτη τελετή των βραβείων Όσκαρ που διοργανώθηκε στο Ντόροθι Τσάντλερ Πάβιλον. Για πρώτη φορά μετά τα 11α βραβεία Όσκαρ (1938), δεν υπήρξε οικοδεσπότης.

Η απονομή ήταν ιδιαίτερα θεαματική και λαμπερή και για πρώτη φορά μεταδόθηκε από την τηλεόραση και εκτός Αμερικής, αριθμώντας, όπως υπολογίστηκε, 500.000.000 τηλεθεατές σε όλο τον κόσμο. Καλύτερη ταινία το μιούζικαλ *[[Όλιβερ! (ταινία)|Όλιβερ!]]* του Κάρολ Ριντ, βασισμένο στον *[[Όλιβερ Τουίστ]]*, που τιμήθηκε συνολικά με πέντε Όσκαρ (καλύτερης ταινίας, σκηνοθεσίας, μουσικής για μιούζικαλ, καλλιτεχνικής διεύθυνσης, ήχου).

## Υποψηφιότητες & νικητές
Οι νικητές κάθε κατηγορίας εμφανίζονται με **έντονους χαρακτήρες** στην κορυφή της κατηγορίας.

## Παραπομπές


## Εξωτερικοί σύνδεσμοι
* Επίσημος ιστότοπος 

Κατηγορία:Τελετές απονομής βραβείων Όσκαρ
Κατηγορία:Κινηματογραφικά γεγονότα του 1968
Ανδρέας Κωστήρης

Ο **Ανδρέας Κωστήρης** ( 1897- ;) ήταν Έλληνας δικαστικός (αρεοπαγίτης) και υπουργός.

## Βιογραφία
Γεννήθηκε το 1897 στην Αλισσό της Πάτρας.. Σπούδασε Νομικά στο Πανεπιστήμιο των Αθηνών και εν συνεχεία στο Παρίσι. Το 1957 έγινε αρεοπαγίτης. Ήταν παντρεμένος με τη Λίτσα Παπαδημητρίου.  Από τις 22 Δεκεμβρίου 1966 ως τις 3 Μαΐου 1967 στην υπηρεσιακή κυβέρνηση του Ιωάννη Παρασκευόπουλου ήταν υπουργός Εμπορικής Ναυτιλίας. 
## Έργα
*"Ο θεσμός της κοινωνικής ασφαλίσεως, ως ούτος ισχύει εις Γαλλίαν και λοιπά ευρωπαϊκά κράτη-μέλη του Διεθνούς Οργανισμού Εργασίας" (1954)

## Πηγές


Κατηγορία:Έλληνες υπουργοί Εμπορικής Ναυτιλίας
Μουσουλμανική Αδελφότητα

Η **Κοινωνία των Αδελφών Μουσουλμάνων** (αραβικά: جماعة الإخوان المسلمين, *Jamāʿat al-Ikhwān al-Muslimīn*) γνωστή ως **Μουσουλμανική Αδελφότητα**, الإخوان  المسلمون*al-Ikhwān al-Muslimūn*), αλλά και ως **Αδελφοί Μουσουλμάνοι**, είναι μια διακρατική οργάνωση σουνιτών ισλαμιστών που ιδρύθηκε στην Αίγυπτο το 1928 από τον μουσουλμάνο λόγιο και δάσκαλο Χασάν αλ-Μπάννα. Οι διδασκαλίες του αλ - Μπάννα βρήκαν απήχηση και εκτός Αιγύπτου, επηρεάζοντας μέχρι και σήμερα πολλά ισλαμικά κινήματα. 

Το σύνθημα της Αδελφότητας είναι  παραδοσιακά «Πιστοί αλλά Αδελφοί». Αυτό το σύνθημα επεκτάθηκε σε πέντε μέρη: «Ο Αλλάχ είναι ο στόχος μας, Το Κοράνι είναι το Σύνταγμα, Ο Προφήτης είναι ο ηγέτης μας, Τζιχάντ είναι ο δρόμος μας, Θάνατος για χάρη του Αλλάχ είναι η επιθυμία μας».

Αρχικά ξεκίνησε ως ένα παν-ισλαμικό θρησκευτικό και κοινωνικό κίνημα, ενώ αργότερα απέκτησε και πολιτικούς στόχους, κυρίως για τον τερματισμό της αγγλικής κατοχής της Αιγύπτου. 

Η Μουσουλμανική Αδελφότητα είχε κατ' εκτίμηση δύο εκατομμύρια μέλη στο τέλος του Β΄ Παγκοσμίου Πολέμου. Η τεράστια επιρροή της ήταν σαφής, με περισσότερα από 2.000 παραρτήματα σε όλη τη χώρα και 2.000 κοινωνίες για φιλανθρωπικούς σκοπούς και κοινωνικές υπηρεσίες. Λειτουργούσε κλινικές υγείας, αθλητικούς συλλόγους, σχολεία και άλλα εκπαιδευτικά ιδρύματα, τζαμιά και ισλαμικά κέντρα, και είχε παρουσία 10.000 εθελοντών στρατιωτών στην Παλαιστίνη. Οι ιδέες της είχαν κερδίσει οπαδούς σε όλο τον αραβικό κόσμο και επηρέασε άλλες ισλαμικές ομάδες με το «μοντέλο του πολιτικού ακτιβισμού σε συνδυασμό με το ισλαμικό φιλανθρωπικό έργο».

Το 2012, έγινε το πρώτο δημοκρατικά εκλεγμένο πολιτικό κόμμα στην Αίγυπτο, αλλά θεωρείται τρομοκρατική οργάνωση από τις κυβερνήσεις του Μπαχρέιν, της Αιγύπτου, της Ρωσίας, της Συρίας, της Σαουδικής Αραβίας και των Ηνωμένων Αραβικών Εμιράτων. Ωστόσο, η Αδελφότητα επιμένει ότι είναι μια ειρηνική οργάνωση, επισημαίνοντας τις δημοκρατικές εκλογές στις οποίες συμμετείχε και την αναγκαστική παραίτηση της δια της βίας. Ο κορυφαίος ηγέτης της ανέφερε ότι η Μουσουλμανική Αδελφότητα «καταδικάζει τη βία και τις βίαιες πράξεις».

## Στην Αίγυπτο

### Ίδρυση
Ο Χασάν αλ-Μπάννα ίδρυσε τη Μουσουλμανική Αδελφότητα στην πόλη Ισμαηλία το Μάρτιο του 1928, μαζί με έξι εργάτες της Εταιρείας της Διώρυγας του Σουέζ, ως πανισλαμικό, θρησκευτικό, πολιτικό και κοινωνικό κίνημα. Η Εταιρεία της Διώρυγας του Σουέζ βοήθησε τον Μπάνα να χτίσει τζαμί στην Ισμαηλία, που θα χρησίμευε ως έδρα της Αδελφότητας, σύμφωνα με το *The Society of Muslim Brothers* του Ρίτσαρντ Μίτσελ.

## Παραπομπές


## Εξωτερικοί σύνδεσμοι
* 

 
*
Κατηγορία:Ιστορία του Ισλάμ
Μουσουλμανική Αδελφότητα στην Αίγυπτο

Η **Μουσουλμανική Αδελφότητα** (αραβικά: جماعة الاخوان المسلمين) στην **[[Αίγυπτος|Αίγυπτο]]** είναι ένα σουνιτικό ισλαμιστικό θρησκευτικό, πολιτικό και κοινωνικό κίνημα. Θεωρείται η μεγαλύτερη, καλύτερα οργανωμένη πολιτική δύναμη στην Αίγυπτο. Υπολογίζεται από διαφορετικές πηγές πως έχει 2 εκατομμύρια, ή 2,5 εκατομμύρια οπαδούς/υποστηρικτές. Ιδρύθηκε στην Αίγυπτο από τον Χασάν αλ-Μπάννα το Μάρτιο του 1928, ενώ εξαπλώθηκε και σε άλλες μουσουλμανικές χώρες. Η μεγαλύτερη, ή μία από τις μεγαλύτερες οργανώσεις της βρίσκεται στην Αίγυπτο, παρά τα αλλεπάλληλα μέτρα καταστολής της κυβέρνησης το 1948, το 1954, το 1965, το 2013 και μετά τη συνωμοσία, ή φερόμενη συνωμοσία δολοφονίας και ανατροπής που αποκαλύφθηκε.

Μετά την Αιγυπτιακή Επανάσταση του 2011, είχε την πρώτη μεγάλη επιτυχία. Δημιούργησε ένα πολιτικό κόμμα, την Ελευθερία και Δικαιοσύνη, το οποίο συμμετείχε στις εκλογές, ενώ διακήρυσσε πως έχει «την ίδια αποστολή και στόχους, αλλά διαφορετικούς ρόλους» από την Αδελφότητα, δεσμευόμενο να τηρήσει τις διεθνείς συμφωνίες της Αιγύπτου. Το κόμμα κέρδισε σχεδόν το ήμισυ των εδρών στις βουλευτικές εκλογές του 2011-12, και ο υποψήφιός του, Μοχάμεντ Μόρσι, κέρδισε τις προεδρικές εκλογές του Ιουνίου του 2012. Ωστόσο ο Μόρσι ανετράπη μετά από μαζικές διαδηλώσεις μέσα σε ένα χρόνο και την καταστολή που ακολούθησε, με ορισμένους να αναφέρουν πως υπηρξε περισσότερο επιζήμιο για το κίνημα από οτιδήποτε μέσα «σε οκτώ δεκαετίες». 
Εκατοντάδες μέλη της σκοτώθηκαν, και εκατοντάδες, συμπεριλαμβανομένου του Μόρσι και του μεγαλύτερου μέρους της ηγεσίας της Αδελφότητας, φυλακίστηκαν. Μεταξύ του πληθυσμού της Αιγύπτου, μια «τεράστια εχθρότητα» έγινε αισθητή προς τη Μουσουλμανική Αδελφότητα. Τον Σεπτέμβριο του 2013, το αιγυπτιακό δικαστήριο έθεσε εκτός νόμου την Αδελφότητα και τις ενώσεις της, ενώ διέταξε να κατασχεθούν τα περιουσιακά της στοιχεία. Τον Δεκέμβριο η υποστηριζόμενη από το στρατό προσωρινή κυβέρνηση, κήρυξε το κίνημα τρομοκρατική ομάδα, μετά τους βομβαρδισμούς του κτιρίου της Διεύθυνσης Ασφαλείας στη Μανσούρα, (η Αδελφότητα αργότερα δήλωσε πως καταδικάζει τη βία).

## Παραπομπές


## Εξωτερικοί σύνδεσμοι

* 

Μουσου
Αραβικό Κίνημα Μπάαθ

Το **Αραβικό Κίνημα Μπάαθ** () ήταν Μπααθιστικό πολιτικό κίνημα, προγενέστερο του Αραβικού Σοσιαλιστικού Κόμματος Μπάαθ. Η αρχική ονομασία του κόμματος ήταν *Αραβικό Κίνημα Ιχιά* (Harakat al-Ihya al-'Arabi, κυριολεκτικά μεταφράζεται ως *Αραβικό Ανανεωτικό Κίνημα*), μέχρι το 1943, όταν υιοθέτησε το όνομα «Μπάαθ». Ιδρύθηκε το 1940 από τον Μισέλ Αφλάκ. Οι ιδρυτές του, Αφλάκ και Μπιτάρ αμφότεροι σχετίζονταν με την Εθνικισμός και Σοσιαλισμός.

## Παραπομπές


## Εξωτερικοί σύνδεσμοι
* 

Κατηγορία:Ιστορία της Μέσης Ανατολής
Κόμμα Μπάαθ (Ιρακινή κυρίαρχη παράταξη)

Το **Αραβικό Σοσιαλιστικό Κόμμα Μπάαθ** (αραβικά: حزب البعث العربي الاشتراكي), που αναφέρεται επίσης ως ιρακινό κίνημα Μπάαθ, ήταν ένα Μπααθιστικό πολιτικό κόμμα με έδρα τη Βαγδάτη του Ιράκ. Είναι ένα από τα δύο κόμματα (με ίδιο όνομα), που προέκυψε από τη διάσπαση του 1966 από το αρχικό κόμμα Μπάαθ.

Το 1966, το αρχικό κόμμα Μπάαθ χωρίστηκε στη μέση, η μία παράταξη υπό την ηγεσία του κόμματος Μπάαθ της Δαμασκού που καθιέρωσε το κόμμα στη Συρία, και η άλλη παράταξη υπό την ηγεσία του κόμματος Μπάαθ της Βαγδάτης. Οι δύο παρατάξεις, πρώην μέρη του Μπάαθ, διατήρησαν το ίδιο όνομα και παράλληλες δομές στον αραβικό κόσμο, αλλά έγιναν τόσο ανταγωνιστικές που η Συρία - υπό την ηγεσία του συριακού μέρους του κόμματος Μπάαθ - έγινε το μοναδικό αραβικό κράτος που στήριξε το Ιράν κατά του Ιράκ, κατά τη διάρκεια του αιματηρού πολέμου Ιράν-Ιράκ. Οι Μπααθιστές κατέλαβαν την εξουσία στο Ιράκ για πρώτη φορά το 1963, αλλά καθαιρέθηκαν αρκετούς μήνες αργότερα. Η περιφερειακή οργάνωση του κόμματος στο Ιράκ μεταξύ 1968 και 2003, ήταν για πολλά χρόνια υπό την ηγεσία του Σαντάμ Χουσεΐν. Το ιρακινό κόμμα Μπάαθ απαγορεύτηκε το 2003 από την Προσωρινή Αρχή Συνασπισμού μετά την εισβολή στο Ιράκ.

Άνοιξε ξανά με την επιστροφή του υπαγόμενου στον Σαντάμ στρατηγού Ιζζάτ Ιμπραήμ αλ-Ντούρι στο Ιράκ το 2014.

## Δείτε επίσης
* Κόμμα Μπάαθ (Συριακή κυρίαρχη παράταξη)

## Παραπομπές


## Εξωτερικοί σύνδεσμοι
* 

Κατηγορία:Ιστορία της Μέσης Ανατολής
Κατηγορία:Απαγορευμένα πολιτικά κόμματα
Αραβικό Σοσιαλιστικό Κόμμα Μπάαθ – Περιφέρεια Ιράκ

Το **Αραβικό Σοσιαλιστικό Κόμμα Μπάαθ – Περιφέρεια Ιράκ** (αραβικά: حزب البعث العربي الاشتراكي في العراق), επίσημα **Περιφερειακός Κλάδος Ιράκ**, είναι ένα περιφερειακό παράρτημα του αραβικού μπααθιστικού πολιτικού κόμματος που ιδρύθηκε το 1951 από τον Φουάντ αλ-Ρικάμπι. Ήταν μέρος του αρχικού κόμματος Μπάαθ (1951-1966), αλλάζοντας τη στάση του υπέρ του ιρακινού κινήματος Μπάαθ, μετά τη διάσπαση του κόμματος Μπάαθ το 1966.

## Εκλογικά αποτελέσματα

## Δείτε επίσης
* Αραβικό Σοσιαλιστικό Κόμμα Μπάαθ – Περιφέρεια Συρίας

## Παραπομπές


## Εξωτερικοί σύνδεσμοι
* 

Κατηγορία:Ιστορία της Μέσης Ανατολής
Κατηγορία:Απαγορευμένα πολιτικά κόμματα
Κατηγορία:Πολιτικά κόμματα του Ιράκ
Πληροφορίες Ναυτικής Ασφάλειας

Οι **Πληροφορίες Ναυτικής Ασφάλειας** (αγγλικά: *Maritime Safety Information* - *MSI*) είναι ένα διεθνώς συντονισμένο δίκτυο εκπομπών, που περιέχει πληροφορίες απαραίτητες για την ασφαλή ναυσιπλοΐα, οι οποίες λαμβάνονται σε όλα τα πλοία που φέρουν τον κατάλληλο εξοπλισμό, ενώ υπάρχει δυνατότητα εκτύπωσής τους στα αγγλικά.

## Υπηρεσίες εκπομπής
Για την εκπομπή των ναυτικών πληροφοριών χρησιμοποιούνται οι τρεις παρακάτω υπηρεσίες:
# Το NAVTEX, ένα επίγειο σύστημα μεσαίας εμβέλειας (240-400 ν.μ.) που λειτουργεί στην περιοχή των μεσαίων συχνοτήτων (MF) για την κάλυψη των περισσότερων ακτοπλοϊκών περιοχών. Τα μηνύματα εκπέμπονται από ειδικούς σταθμούς της ξηράς και λαμβάνονται με ειδικούς δέκτες άμεσης εκτύπωσης.
# Το σύστημα SafetyNET, που χρησιμοποιεί τους δορυφόρους του INMARSAT, για την εξυπηρέτηση των ανοιχτών θαλασσών, αλλά και παρακτίων περιοχών που δεν καλύπτονται από το NAVTEX. Πρόκειται για υπηρεσία παροχής πληροφοριών μέσω των Επίγειων Σταθμών (LES) του INMARSAT-C, οι οποίοι τα προωθούν σε συγκεκριμένες γεωγραφικές περιοχές.
# Το σύστημα HF/MSI, που είναι ένα επίγειο σύστημα με χρήση τηλετυπίας στενής ζώνης άμεσης εκτύπωσης (NBDP) στην περιοχή των υψηλών συχνοτήτων (HF), για την κάλυψη των ανοιχτών θαλασσών σαν εναλλακτική επιλογή του SafetyNET. Οι εκπομπές γίνονται σε προκαθορισμένα ειδικά κανάλια HF.

## Πληροφορίες των μηνυμάτων
Μηνύματα MSI θεωρούνται οι παρακάτω περιπτώσεις:
* μετεωρολογικές παρατηρήσεις και προγνώσεις
* έκτακτα φυσικά φαινόμενα (τσουνάμι κλπ)
* βλάβες σε φάρους, σημαδούρες και σήματα ομίχλης, που σηματοδοτούν κύριες ναυτιλιακές αρτηρίες
* επικίνδυνα ναυάγια κοντά ή μέσα στις παραπάνω περιοχές
* περιστατικά ρυμούλκησης σε περιοχές αυξημένης κίνησης
* νέες εγκαταστάσεις ναυτιλιακών βοηθημάτων (φάροι, ραδιοφάροι κλπ)
* επιχειρήσεις αντιμετώπισης ρύπανσης
* πρόσφατα εντοπισμένα αβαθή, βράχοι κλπ
* μη αναμενόμενες αλλαγές σε καθιερωμένες διαδρομές
* νέες κατασκευές μέσα ή κοντά σε λωρίδες ναυσιπλοΐας
* δυσλειτουργία ραδιοβοηθημάτων
* υποθαλάσσιες δραστηριότητες (πόντιση καλωδίων, σωλήνων)
* πολεμικές ασκήσεις
* προειδοποιήσεις για πειρατεία
* προειδοποιήσεις για την παγκόσμια υγεία (επιδημίες κλπ)
* διορθώσεις ηλεκτρονικών χαρτών

Δεν θεωρούνται MSI πληροφορίες σχετικά με σήματα κινδύνου, συντονισμό επιχειρήσεων διάσωσης, τοπικές επικοινωνίες και σήματα τοποθεσίας, ακόμα κι αν η διασπορά τους γίνεται μέσω SafetyNET ή NAVTEX.

## Παραπομπές


Κατηγορία:Ασφάλεια ναυσιπλοΐας
Ολιγομερές

Στην χημεία, ένα **ολιγομερές** (λίγα μέρη) είναι ένα μοριακό σύμπλοκο που αποτελείται από λίγες μονομερείς μονάδες, σε αντίθεση με ένα πολυμερές, όπου ο αριθμός των μονομερών είναι, γενικά, μεγάλος.Παραδείγματος χάρη, διμερή, τριμερή και τετραμερή είναι ολιγομερή που αποτελούνται από δύο, τρία και τέσσερα μονομερή, αντίστοιχα.

Στην βιοχημεία, ένα ολιγομερές αναφέρεται συνήθως σε ένα μακρομοριακό σύμπλοκο που σχηματίζεται από μη ομοιοπολικό δεσμό λίγων μακρομορίων όπως πρωτεΐνες ή νουκλεϊκά οξέα. Κατ' αυτήν την έννοια, ένα ομοολιγομερές μπορεί να σχηματιστεί από λίγα ίδια μόρια  και αντίθετα, ένα ετεροολιγομερές μπορεί να δημιουργηθεί από τρία διαφορετικά μακρομόρια. Το κολλαγόνο είναι ένα παράδειγμα ομοολιγομερούς πρωτεΐνης που αποτελείται από τρεις ίδιες πρωτεϊνικές αλυσίδες. Ο όρος *πολυμερής (multimer)* χρησιμοποιείται με ένα νόημα παρόμοιο με αυτό του *ολιγομερούς* στις πρωτεΐνες (αν και μπορεί να υπάρχουν τεχνικοί περιορισμοί για το νόημα της λέξης).

Πολλά έλαια είναι ολιγομερή, όπως η υγρή παραφίνη. Οι πλαστικοποιητές είναι ολιγομερείς εστέρες πλατιά χρησιμοποιούμενοι για να μαλακώσουν θερμοπλαστικά όπως το πολυβινυλοχλωρίδιο (PVC). Μπορεί να γίνονται από μονομερή με μεταξύ τους σύνδεση, ή με διαχωρισμό από τα υψηλότερα κλάσματα του αργού πετρελαίου. Το πολυβουτένιο είναι ένα ολιγομερές έλαιο που χρησιμοποιείται στην παρασκευή στόκου. Χρησιμοποιούνται ελληνικά προθέματα συχνά, για να δείξουν τον αριθμό των μονομερών μονάδων στο ολιγομερές, παραδείγματος χάρη, ένα τετραμερές αποτελείται από τέσσερις μονάδες και ένα εξαμερές από έξι.

Στη βιοχημεία, ο όρος ολιγονουκλεοτίδιο - ή, ανεπίσημα, "oligo"  (στα αγγλικά) - χρησιμοποιείται για μικρά, μονόκλωνα τμήματα νουκλεϊκού οξέος, όπως DNA ή RNA, ή παρόμοια τμήματα ανάλογων νουκλεϊκών οξέων όπως πεπτιδονουκλεϊκό οξύ ή μορφόλινα. Τέτοια ολιγοπεπτίδια χρησιμοποιούνται στα πειράματα υβριδισμού (ενωμένα με γυάλινες πλάκες ή μεμβράνες από νάιλον), ως ανιχνευτές για επιτόπιο υβριδισμό ή σε αντικωδικά πειράματα όπως σε αναστολείς έκφρασης γονιδίου. Μπορεί επίσης να αναφέρονται σε ένα πρωτεϊνικό σύμπλοκο που αποτελείται από δύο ή περισσότερες πρωτεϊνικές υπομονάδες. Σε αυτήν την περίπτωση, ένα σύμπλοκο που γίνεται από αρκετές διαφορετικές υπομονάδες πρωτεΐνης λέγεται ετεροολιγομερές ή ετερομερές. Όταν χρησιμοποιείται ένας μόνο τύπος υπομονάδας στο σύμπλοκο πρωτεΐνης , λέγεται ομοολιγομερές ή ομομερές.

Ο **ολιγομερισμός** είναι μια χημική διεργασία που μετατρέπει μονομερή σε μακρομοριακά σύμπλοκα μέσω ενός πεπερασμένου βαθμού πολυμερισμού. Η πραγματική εικόνα για τον βαθμό πολυμερισμού είναι ένα θέμα συζήτησης, συχνά μια τιμή μεταξύ 10 και 100.

Όταν ένα ολιγομερές σχηματίζεται ως αποτέλεσμα μεταφοράς αλυσίδας το ολιγομερές λέγεται **τελομερές** και η διεργασία **τελομερισμός**.

## Παραπομπές


Κατηγορία:Πολυμερή
Κατηγορία:Χημεία πολυμερών
Γριζάτα Κεφαλονιάς

Τα **Γριζάτα** είναι χωριό της Κεφαλονιάς. Βρίσκεται κοντά στη Σάμη και κοντά του υπάρχουν και άλλα χωριά όπως τα Ζερβάτα και τα Καταποδάτα.

Πολλές οικογένειες πηγαίνουν το Καλοκαίρι να περάσουν τις διακοπές τους στο χωριό. Από τις αρχές της δεκαετίας του 1980 το σχολείο δεν λειτουργεί και οι μαθητές πήγαιναν στην αρχή στο Δημοτικό Σχολείο Ζερβάτων και στη συνέχεια στη Σάμη.

Στο χωριό υπάρχει η εκκλησία της Μεταμορφώσεως του Σωτήρος και απέναντι ακριβώς υπάρχει μια μικρή πλατειούλα με ένα άγαλμα.

Κατηγορία:Δήμος Κεφαλονιάς
Κατηγορία:Χωριά της περιφερειακής ενότητας Κεφαλληνίας
Χριστούγεννα στην Ισλανδία

Τα **Χριστούγεννα στην Ισλανδία**, ονομαζόμενα και Γιουλ, είναι όμοια με αυτά των Ηνωμένων Πολιτειών. Αποτελούν μια μίξη των θρησκευτικών δοξασιών και της παραδοσιακής λαογραφίας, ξεκινώντας από τις 23 Δεκεμβρίου και τελειώνοντας στα Επιφάνια, στις 6 Ιανουαρίου. Είναι η μεγαλύτερη γιορτή της Ισλανδίας και όλα είναι κλειστά από το μεσημέρι της Παραμονής Χριστουγέννων μέχρι και τις 27 Δεκεμβρίου. Η βασική διαφορά με τις Ηνωμένες Πολιτείες είναι ότι οι Ισλανδοί γιορτάζουν τη Παραμονή Χριστουγέννων. Όλη η οικογένεια μαζεύεται το απόγευμα και ανταλλάσσουν δώρα. Τις υπόλοιπες δύο γιορτινές μέρες όλοι πάνε σε χριστουγεννιάτικες γιορτές και συναντιούνται με τους υπόλοιπους συγγενείς. Τα Χριστούγεννα είναι πολύ σημαντικά για τους Ισλανδούς. Καθαρίζουν όλο το σπίτι, φοράνε τα καινούρια τους ρούχα, αγοράζουν το καλύτερο φαγητό και στολίζουν το σπίτι μέσα-έξω. Το πιο συνηθισμένο στολίδι είναι το Χριστουγεννιάτικο δέντρο. Οι Ισλανδοί πιστεύουν σε 13 Άγιους Βασίληδες, τους Γιουλασβέιναρ.

## Η εορτή του Αγίου  Θωρλάκουρ - 23 Δεκεμβρίου

Ο Άγιος προστάτης της Ισλανδίας είναι ο Θωρλάκουρ Θώρχαλσον. Η 23η Δεκεμβρίου είναι η ημέρα που απεβίωσε. Στην ημέρα του Αγ. Θωρλάκουρ, το κυριότερο έθιμο είναι να τρώνε το παραδοσιακό γεύμα. Το χριστουγεννιάτικο δέντρο στολίζεται συνήθως εκείνη τη μερα. Είναι επίσης η μεγαλύτερη μέρα για τα τελευταία χριστουγεννιάτικα δώρα, καθώς τα μαγαζιά παραμένουν ανοιχτά έως και τα μεσάνυχτα.

## Γκρίλα

Από σχετικά μικρή ηλικία τα παιδιά μαθαίνουν για τη παλιά ιστορία της Γκρίλα, της δράκαινας που ζούσε στα Ισλανδικά βουνά. Θεωρείται ότι είναι η μητέρα των 13 Γιουλασβέιναρ. Κάθε Χριστούγεννα, η Γκρίλα και οι γιοί της κατεβαίνουν από τα βουνά. Η Γκρίλα ψάχνει άτακτα παιδιά για να βράσει στο καζάνι της  και τα αγόρια για σκανδαλιές.

## Οι Γιουλασβέιναρ

Τα παιδιά τοποθετούν ένα παπούτσι στο παράθυρο του υπνοδωματίου τους κάθε βράδυ για τις 13 μέρες πριν τα Χριστούγεννα. Κάθε βράδυ ένας Γιουλασβέιναρ τα επισκέπτεται, αφήνοντας γλυκά ή μικρά  δώρα ή σάπιες πατάτες, ανάλογα με το πως το συγκεκριμένο παιδί είχε συμπεριφερθεί εκείνη τη μέρα. Ο κάθε Γιουλασβέιναρ έχει συγκεκριμένη ιδιοσυγκρασία και γι'αυτό θα συμπεριφερθεί με συγκεκριμένο τρόπο. Άλλος κλείνει πόρτες, άλλος αρπάζει κεριά ενώ άλλος προσπαθεί να κλέψει το φαγητό.

## Η Χριστουγεννιάτικη Γάτα

Μια παλιά Ισλανδική λαογραφία λέει ότι κάθε Ισλανδός πρέπει να παραλάβει ένα καινούριο ρούχο για τα Χριστούγεννα αλλιώς θα βρίσκονται σε μεγάλο κίνδυνο. Μια μεγάλη μαύρη γάτα περιπλανιέται στην Ισλανδία τα Χριστούγεννα και τρώει όποιον δεν ακολουθήσει αυτόν τον απλό κανόνα.

## Παραπομπές


Ισλανδια
Χριστουγεννα
Χριστουγεννα
Κατηγορία:Παραδόσεις
Αϊβαλιώτης (αγωνιστές του 1821)

Το όνομα **Αϊβαλιώτης** έφεραν διάφοροι αγωνιστές της Επανάστασης του 1821 καταγόμενοι από τις Κυδωνίες της Μικράς Ασίας (Αϊβαλί). Οι περισσότεροι ήλθαν στον Ελλαδικό χώρο μετά την καταστροφή των Κυδωνιών από τους Τούρκους το 1821:
***Αγγελής**, γεν. ~1770, έπεσε μαχόμενος στο Νεόκαστρο το 1825.
***Αθανάσιος** του Γεωργίου, ανεψιός του Αγγελή. 1810 - 1850.
***Γεώργιος**, αδελφός του Αγγελή και πατέρας του Αθανασίου. Έπεσε στη μάχη του Φαλήρου μαζί με τον γιό του, Ευστράτιο.
***Κωνσταντίνος**, γιός του Αγγελή. Γεν. προ του 1800, πέθανε στην Αθήνα το 1850. Επικεφαλής πενήντα Κυδωνιέων συμμετείχε στην Άλωση της Τριπόλεως. Λόγω της αγριότητάς του απομακρύνθηκε από τον Δ. Υψηλάντη και υπηρέτησε υπό τον Χατζή-Χρήστο σε πολλές μάχες στην Αττική, την Πελοπόννησο και την Κάρυστο.
***Νικόλαος**. Τραυματίστηκε στην Έξοδο του Μεσολογγίου, όπου διασώθηκε χάρις στον ηρωισμό της συζύγου του, Τασούλας Μαλάμου. 
***Στρατής**, γεν. π. 1795. Μετά την καταστροφή των Κυδωνιών έγινε ναύτης υπό τον Ανδρέα Βώκο (Μιαούλη). Πέθανε ανάπηρος περί το 1880.
***Σωτήριος**. Εφονεύθη κατά την εκστρατεία του 1826-1827 υπό τις διαταγές του Καραϊσκάκη.
***Τασούλα Αϊβαλιώτου**, κόρη Μαλάμου και σύζυγος Νικολάου. Γεν. στο Αιτωλικό. Αναφέρεται ότι μετείχε στην άλωση του Αγρινίου και την Έξοδο του Μεσολογγίου. Φαίνεται ότι πέθανε ένα χρόνο αργότερα. 
***Χρίστος**, γιός του Αγγελή. Μετείχε στις μάχες στα Δερβενάκια, στην εκστρατεία στην Κρήτη το 1823 και άλλες μάχες όπου τραυματίστηκε επανειλημμένα. Πέθανε το 1850.
***Γεώργιος Σεϊταρής-Αϊβαλιώτης**. Διακρίθηκε κατά την καταστροφή των Κυδωνιών (1821) όπου αμύνθηκε για ένα διάστημα εναντίον του όχλου που πυρπολούσε και λεηλατούσε την πόλη. Μετείχε σε διάφορες μάχες στη Στερεά καθώς και στον εμφύλιο υπό τον Ι. Γκούρα. Πέθανε περί το 1840. 

## Πηγές
* Μεγάλη Ελληνική Εγκυκλοπαίδεια (Δρανδάκη), λήμμα «*Αϊβαλιώτης*».

Κατηγορία:Αγωνιστές του 1821
Βοχαϊκό Κορινθίας

Το **Βοχαϊκό** είναι μεγάλο πεδινό χωριό και κοινότητα της Περιφερειακής Ενότητας Κορινθίας στην Πελοπόννησο με υψόμετρο 30 μέτρων.

## Γεωγραφικά στοιχεία
Το Βοχαϊκό είναι κτισμένο στο μέσο της πεδιάδας της Βόχας, δίπλα στην παλαιά Εθνική Οδό Αθηνών - Πατρών (Εθνική Οδός 8) και προς τα νότια παράλια του Κορινθιακού σε απόσταση 14 χλμ. Δ. από την Κόρινθο και 2 χλμ. ΒΔ. από το Ζευγολατιό (έδρα δήμου).  Διοικητικά υπάγεται στο Δήμο Βέλου-Βόχας. Απέχει 96 χλμ. Δ. από την Αθήνα και η μετάβαση μπορεί να γίνει, εκτός από αυτοκίνητο, με τη χρήση των τακτικών δρομολογίων του ΚΤΕΛ Κορινθίας με προορισμό το Κιάτο και το Ξυλόκαστρο. 

Στο κέντρο του χωριού  υπάρχει μια μεγάλη πλατεία, γύρω από την οποία υπάρχουν το καφενείο του χωριού και εστιατόριο. Επιπλέον, το χωριό διαθέτει ένα γήπεδο  ποδοσφαίρου και μπάσκετ. Τέλος έχει την δική του ομάδα ποδοσφαίρου που ονομάζεται  και η οποία αγωνίζεται στο τοπικό πρωτάθλημα Κορινθίας.

Σύμφωνα με το σχέδιο Καλλικράτης, αποτελεί την τοπική κοινότητα Βοχαϊκού που υπάγεται στη δημοτική ενότητα Βόχας του Δήμου Βέλου - Βόχας και σύμφωνα την απογραφή του 2011 έχει πληθυσμό 1.020 κατοίκους. 

## Ιστορικά στοιχεία
Κατά τη διάρκεια της οθωμανικής περιόδου ο οικισμός ονομαζόταν *Χασάν-Αγά*, ονομασία που πιθανόν να προήλθε κατά την πρώτη οθωμανική περίοδο στην Πελοπόννησο (1460-1665) από κάποιον ομώνυμο αγά. Η πρώτη γραπτή αναφορά βρίσκεται σε βενετικό έγγραφο της Β' Βενετοκρατίας της οικογένειας Αντρέα Νανέτι όπου η περιοχή γράφεται ως *Casan Aga*.

Μετά την ίδρυση του ελληνικού κράτους από το 1833 ο οικισμός Χασάναγα ανήκε στο δήμο Αιγιαλείας με πρωτεύουσα το Ζευγολατιό, ο οποίος το 1840 απορροφήθηκε από το δήμο Κορινθίων. Το 1927 αποσπάστηκε διοικητικά από το Βραχάτι και έγινε αυτόνομη κοινότητα και τον επόμενο χρόνο μετονομάστηκε σε Κροκιδά, προς τιμήν του ομώνυμου πολιτικού. Τον Ιούλιο του 1930 η κοινότητα μετονομάστηκε προσωρινά σε Ασωπίας αλλά τον Δεκέμβριο επέστρεψε στην ονομασία Κροκιδάς. Τον Δεκέμβριο του 1933 μετονομάστηκε οριστικά σε Βοχαϊκό. Ήταν αυτόνομη κοινότητα μέχρι το 1997 οπότε και εντάχθηκε στο νεοσυσταθέντα Δήμο Βόχας.

## Παραπομπές


## Εξωτερικοί Σύνδεσμοι
* Επίσημη ιστοσελίδα του Δήμου Βέλου-Βόχας 

Κατηγορία:Δήμος Βέλου-Βόχας
Κατηγορία:Χωριά της περιφερειακής ενότητας Κορινθίας
This Was

Το **This Was** είναι το πρώτο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 25 Οκτωβρίου 1968 μέσω της δισκογραφικής εταιρίας "Island Records" στην Ευρώπη και τον Φεβρουάριο του 1969 στην Αμερική.

Το 2001 επανεκδόθηκε από την "Chrysalis Records" με τρία επιπλέον κομμάτια, ενώ στις 10 Ιουνίου 2008 η "Capitol" κυκλοφόρησε το "*This Was*" σε μορφή διπλού CD, η οποία περιλαμβάνει την αρχική μονοφωνική έκδοση του άλμπουμ, μία στερεοφωνική έκδοση του, τραγούδια που είχαν κυκλοφορήσει μόνο στο σινκγλ του δίσκου και ηχογραφήσεις από την εκπομπή "Top Gear" του Τζον Πιλ στο BBC, στις 23 Ιουλίου και 5 Νοεμβρίου 1968.

Το "*This Was*" σκαρφάλωσε στην δέκατη θέση των βρετανικών τσαρτ και το # 62 στο αμερικάνικο Billboard.

Μετά την κυκλοφορία του δίσκου, ο κιθαρίστας Μικ Άμπρααμς αποχώρησε από το συγκρότημα για να σχηματίσει τους Blodwyn Pig. Για την θέση του, έκαναν οντισιόν διάφοροι μουσικοί, μεταξύ των οποίων ο μετέπειτα κιθαρίστας των Black Sabbath, Τόνι Αϊόμι, ο οποίος τελικά θέλησε να επιστρέψει στο Μπέρμιγχαμ και το παλιό του συγκρότημα μετά από τρεις εβδομάδες συνεργασίας με τους Jethro Tull. Την θέση του κιθαρίστα κάλυψε οριστικά ο Μάρτιν Μπαρ, ο οποίος έδωσε την πρώτη του συναυλία με το συγκρότημα στις 30 Δεκεμβρίου 1968, στο "Winter Gardens" του Πενζάνς.

## Λίστα Τραγουδιών
1. **My Sunday Feeling** *(Anderson)* - 3:43
2. **Need Some Love** *(Anderson)* - 2:49
3. **Beggar's Farm** *(Anderson, Abrahams)* - 4:19
4. **Move on Alone** *(Abrahams)* - 1:58
5. **Serenade to a Cuckoo** *(Kirk)* - 6:07
6. **Dharma for One** *(Anderson, Bunker)* - 4:15
7. **It's Breaking Me Up** *(Anderson)* - 5:04
8. **Cat's Squirrel** *(traditional, arr. Abrahams)* - 5:42
9. **A Song for Jeffrey** *(Anderson)* - 3:22
10. **Round** *(Anderson, Abrahams, Bunker, Cornick, Ellis)* - 1:03

## Θέσεις τσαρτ
***This Was*** *(άλμπουμ)*

***Επίσημη κυκλοφορία: [[25 Οκτωβρίου]] [[1968]]***

## Μέλη των Jethro Tull
Οι μουσικοί οι οποίοι ηχογράφησαν το "*This Was*" ήταν οι εξής:
* **[[Ίαν Άντερσον]]** - φωνητικά, φλάουτο, πιάνο
* **Μικ Άμπρααμς** - κιθάρα, φωνητικά
* **Γκλεν Κόρνικ** - μπάσο
* **Κλάιβ Μπάνκερ** - τύμπανα

;*Γκεστ συμμετοχή*
* **Ντέιβιντ Πάλμερ** - πνευστά

## Παραπομπές


## Πηγές
* This Was - Jethro Tull | Songs, Reviews, Credits, Awards | AllMusic
* Jethro Tull - This Was (album review) | Sputnikmusic
* JETHRO TULL This Was reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 1968
ΑΝ Αλκορκόν

Η **ΑΝ Αλκορκόν** είναι ισπανική ποδοσφαιρική ομάδα από το Αλκορκόν, Κοινότητα της Μαδρίτης. Ιδρύθηκε το 1971. Έδρα της ομάδας είναι το Estadio Municipal de Santo Domingo χωρητικότητας 6000 θεατών. Από την περίοδο 2009-10 συμμετέχει στη Σεγούντα Ντιβιζιόν.

## Εξωτερικοί σύνδεσμοι
*Επίσημη ιστοσελίδα 
*Futbolme team profile 
*BDFutbol team profile
*Unofficial forum 

Κατηγορία:Ιδρύσεις ποδοσφαιρικών ομάδων το 1971
Κατηγορία:Ποδοσφαιρικές ομάδες Ισπανίας
Κόμμα Ελευθερίας και Δικαιοσύνης (Αίγυπτος)

Το **Κόμμα Ελευθερίας και Δικαιοσύνης** (αραβικά: حزب الحرية والعدالة) ήταν αιγυπτιακό ισλαμιστικό πολιτικό κόμμα. Ο πρώην πρόεδρος του κόμματος, Μοχάμεντ Μόρσι, κέρδισε τις προεδρικές εκλογές του 2012, και στις βουλευτικές εκλογές του 2011 κέρδισε περισσότερες έδρες από οποιοδήποτε άλλο κόμμα. Είναι ανεξάρτητο, αλλά έχει ισχυρούς δεσμούς με την Μουσουλμανική Αδελφότητα της Αιγύπτου, τη μεγαλύτερη και καλύτερα οργανωμένη πολιτική ομάδα στην Αίγυπτο. Το κόμμα είχε απαγορευτεί και διαλύθηκε το 2014, ωστόσο συνεχίζει να λειτουργεί υπόγεια.

Στις αιγυπτιακές βουλευτικές εκλογές του 2011-12, το Κόμμα Ελευθερίας και Δικαιοσύνης κέρδισε το 47,2 τοις εκατό του συνόλου των εδρών στην κάτω βουλή του κοινοβουλίου της χώρας, με τα συνάδελφα ισλαμικά κόμματα αλ Νουρ και αλ Ουάσατ να κερδίζουν το 24,7 και το 2 τοις εκατό, αντίστοιχα. Τόσο το Κόμμα Ελευθερίας και Δικαιοσύνης και το Κόμμα αλ Νουρ των σαλαφιστών, έχουν αρνηθεί τους ισχυρισμούς σχετικά με τις προθέσεις πολιτικής τους ενοποίησης.

## Παραπομπές


## Εξωτερικοί σύνδεσμοι
* 

*
Κατηγορία:Κόμματα ισλαμικών αρχών
ΚΝ Κοντάλ

Η **ΚΝ Κοντάλ** ήταν μια ισπανική ποδοσφαιρική ομάδα από τη Βαρκελώνη, στην αυτόνομη κοινότητας της Καταλονίας. Είχε ιδρυθεί το 1934 και διαλύθηκε το 1970. Έδρα της ομάδας ήταν το *[[Καμπ ντε Λες Κορτς]]*, χωρητικότητας 25000 θεατών.

Αρχικά είχε ιδρυθεί με το όνομα Λα Εσπάνια Ιντουστριάλ. Εικοσιδύο χρόνια αργότερα μετονομάστηκε σε ΚΝ Κοντάλ. Από το 1956 έως το 1961 συμμετείχε στις Πριμέρα Ντιβιζιόν και Σεγούντα Ντιβιζιόν. Η περίοδος 1956-57 ήταν η μοναδική που συμμετείχε στην ανώτατη κατηγορία, τερματίζοντας στη 16η και τελευταία θέση.

Το 1970 συγχωνεύθηκε με την Atlètic Catalunya σχηματίζοντας την Μπαρτσελόνα Β, η οποία αποτελεί την εφεδρική ομάδα της Μπαρτσελόνα

Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις ποδοσφαιρικών ομάδων το 1934
ΚΝ Ελντένσε

Η **ΚΝ Ελντένσε** είναι ισπανική ποδοσφαιρική ομάδα από την Elda, στην αυτόνομη Βαλενθιανική Κοινότητα. Ιδρύθηκε το 1921. Έδρα της ομάδας είναι το Estadio Municipal Nuevo Pepico Amat χωρητικότητας 4036 θεατών. Συμμετέχει στη Σεγούντα Ντιβιζιόν Β' ενώ μετρά 5 συμμετοχές στη Σεγούντα Ντιβιζιόν.

## Εξωτερικοί σύνδεσμοι
*Επίσημη ιστοσελίδα 
*Futbolme team profile 
*Club & stadium history 

Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις ποδοσφαιρικών ομάδων το 1921
ΚΠ Μέριδα

Η **Κλουμπ Πολιντεπορτίβο Μέριδα** (ισπανικά: *Club Polideportivo Mérida*) ήταν ισπανική ποδοσφαιρική ομάδα από την Μέριδα (Ισπανία), στην αυτόνομη κοινότητα της Εξτρεμαδούρα. Ιδρύθηκε το 1912 και διαλύθηκε το 2000. Έδρα της ομάδας ήταν το Estadio Romano χωρητικότητας 14600 θεατών. Συμμετείχε δύο φορές στην Πριμέρα Ντιβιζιόν (1995-96, 1997-98), 7 φορές στην Σεγούντα Ντιβιζιόν, 3 στην Σεγούντα Ντιβιζιόν Β' και 37 στην Tercera División.

## Παραπομπές



Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις ποδοσφαιρικών ομάδων το 1912
ΚΦ Μπαδαλόνα

Η **ΚΦ Μπαδαλόνα** είναι μια ισπανική ποδοσφαιρική ομάδα από την Μπαδαλόνα, στην αυτόνομη κοινότητα της Καταλονίας. Ιδρύθηκε το 1903. Έδρα της ομάδας είναι το  Camp del Centenari, χωρητικότητας 1000 θεατών. Συμμετέχει στην Σεγούντα Ντιβιζιόν Β'. Μετράει 14 συμμετοχές στην Σεγούντα Ντιβιζιόν (1934–36, 1939–41, 1947–52, 1963–68).

## Εξωτερικοί σύνδεσμοι
*Επίσημη ιστοσελίδα 
*Futbolme team profile 

Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις ποδοσφαιρικών ομάδων το 1903
Ρεάλ Αβιλές

Η **Ρεάλ Αβιλές** είναι μια ισπανική ποδοσφαιρική ομάδα από την πόλη Αβιλές, Αστούριες. Ιδρύθηκε το 1903. Έδρα της ομάδας είναι το Nuevo Román Suárez Puerta χωρητικότητας 5400 θεατών. Συμμετέχει στη Σεγούντα Ντιβιζιόν Β', την οποία έχει κατακτήσει 1 φορά (1989-90). Μετράει 13 συμμετοχές στην Σεγούντα Ντιβιζιόν και 18 στη Σεγούντα Ντιβιζιόν Β'.

## Εξωτερικοί σύνδεσμοι
*Επίσημη ιστοσελίδα 
*Futbolme team profile 

Κατηγορία:Ποδοσφαιρικές ομάδες Ισπανίας]
Κατηγορία:Ιδρύσεις ποδοσφαιρικών ομάδων το 1903
Volkswagen Arena

Το **Volkswagen Arena** () είναι σύγχρονο ποδοσφαιρικό γήπεδο στη πόλη Βόλφσμπουργκ της Γερμανίας. Το γήπεδο είναι έδρα της, πρωταθλήτριας Γερμανίας τη σεζόν 2008-09, Βόλφσμπουργκ και έχει χωρητικότητα 30.000 θεατών.

## Ιστορία

Το Volkswagen Arena ολοκληρώθηκε το 2002. Πιο πριν η Βόλφσμπουργκ χρησιμοποιούσε το VFL Stadion σας έδρα της. Το Volkswagen Arena χρησιμοποιείται κυρίως για τα εντός έδρας παιχνίδια της Βόλφσμπουργκ.

## Χωρητικότητα

Το Volkswagen Arena έχει χωρητικότητα 30.000 θεατών. Οι 22.000 είναι για καθισμένους θεατές ενώ 8.000 για όρθιους. Στις ευρωπαϊκές διοργανώσεις χρησιμοποιούνται μόλις 26.385 θέσεις.

Κατηγορία:Στάδια ποδοσφαίρου στη Γερμανία
Κατηγορία:ΦφΛ Βόλφσμπουργκ
Εθνικό Δημοκρατικό Κόμμα (Αίγυπτος)

**Το Εθνικό Δημοκρατικό Κόμμα** (αραβικά: الحزب الوطني الديمقراطي, συχνά ονομάζεται «Εθνικό Κόμμα», الحزب الوطني) ήταν ένα αιγυπτιακό πολιτικό κόμμα. Ιδρύθηκε από τον πρόεδρο Ανουάρ Ελ Σαντάτ το 1978.

Το Εθνικό Δημοκρατικό Κόμμα διέθετε αδιαμφισβήτητη εξουσία στην κρατική πολιτική, ενώ θεωρείται de facto ενιαίο κόμμα με αυταρχικά χαρακτηριστικά, μέσα σε ένα σύστημα επισήμως πολυκομματικό, από τη δημιουργία του μέχρι την παραίτηση του Χόσνι Μουμπάρακ, διαδόχου του Σαντάτ, σε απάντηση προς την Αιγυπτιακή Επανάσταση του 2011.

Το Εθνικό Δημοκρατικό Κόμμα ήταν ένα αυταρχικό κεντρώο κόμμα. Από την ίδρυσή του, ήταν μακράν το πιο ισχυρό από τα μέρη που προέκυψαν από την Αραβική Σοσιαλιστική Ένωση, το πρώην κυβερνών κόμμα από το 1962, και ως εκ τούτου θεωρείται διάδοχό του. Ωστόσο, σε αντίθεση με την Αραβική Σοσιαλιστική Ένωση, έδωσε ιδιαίτερη έμφαση στον αραβικό εθνικισμό και στον αραβικό σοσιαλισμό (Νασερισμός), εξελισσόμενο σε ένα μετριοπαθές κεντρώο κόμμα. Το Εθνικό Δημοκρατικό Κόμμα ήταν μέλος της Σοσιαλιστικής Διεθνούς από το 1989, έως ότου αποπέμφθηκε το 2011, σε απάντηση προς την επανάσταση.

Το κόμμα διαλύθηκε στις 16 Απριλίου του 2011, έπειτα από δικαστική απόφαση. Τα περιουσιακά του στοιχεία μεταβιβάστηκαν στο κράτος.

## Παραπομπές


## Εξωτερικοί σύνδεσμοι
* 
* 

Κατηγορία:Πολιτική της Αιγύπτου
Πολεοδομικό συγκρότημα Θεσσαλονίκης

Το **Πολεοδομικό Συγκρότημα Θεσσαλονίκης** είναι αστική περιοχή με κέντρο τη Θεσσαλονίκη. Αποτελείται από το σύνολο 6 δήμων και από δύο δημοτικές ενότητες του Δήμου Πυλαίας – Χορτιάτη. Το Πολεοδομικό Συγκρότημα Θεσσαλονίκης εμπεριέχεται στη Μητροπολιτική Περιοχή Θεσσαλονίκης, μαζί με ορισμένους ακόμα Δήμους της Περιφερειακής Ενότητας Θεσσαλονίκης. Σύμφωνα με την απογραφή του 2021 από την ΕΛ.ΣΤΑΤ., ο μόνιμος πληθυσμός του Πολεοδομικού Συγκροτήματος Θεσσαλονίκης ανέρχεται σε 802.392 κατοίκους.

## Δήμοι του Π.Σ. Θεσσαλονίκης

## Παραπομπές


## Πηγές
* Εργαστήριο Χωροταξικού Σχεδιασμού του Α.Π.Θ.
* Απογραφή Πληθυσμού – Κατοικιών (2001) από την Εθνική Στατιστική Υπηρεσία Ελλάδος

Κατηγορία:Θεσσαλονίκη
Μητροπολιτική περιοχή της Θεσσαλονίκης

Η **Μητροπολιτική Περιοχή Θεσσαλονίκης** είναι μητροπολιτική περιοχή με κέντρο τη Θεσσαλονίκη. Αποτελείται από το Πολεοδομικό Συγκρότημα Θεσσαλονίκης και από τους περισσότερους Δήμους της Περιφερειακής Ενότητας Θεσσαλονίκης. Σύμφωνα με την απογραφή του 2021 από την ΕΛ.ΣΤΑΤ., ο μόνιμος πληθυσμός της Μητροπολιτικής Περιοχής Θεσσαλονίκης ανέρχεται σε 1.006.112 κατοίκους. 

## Δήμοι της Μ.Π. Θεσσαλονίκης

## Παραπομπές


## Εξωτερικοί σύνδεσμοι
* 
* Μητροπολιτική Αναπτυξιακή Θεσσαλονίκης Α.Ε.

Κατηγορία:Μητροπολιτικές περιοχές της Ελλάδας
Κατηγορία:Θεσσαλονίκη